Document ID: 31996D0216

ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Μαρτίου 1996 για δύο αιτήσεις παρέκκλισης που υποβλήθηκαν εκ μέρους της Δημοκρατίας της Ιταλίας βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ όσον αφορά την προσέγγιση των νομοθεσιών των κρατών μελών σχετικά με την έγκριση τύπου των οχημάτων με κινητήρα και των ρυμουλκουμένων τους (Το κείμενο στην ιταλική γλώσσα είναι το μόνο αυθεντικό) (96/216/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 70/156/ΕΟΚ που ενέκρινε το Συμβούλιο στις 6 Φεβρουαρίου 1970 περί προσεγγίσεως των νομοθεσιών των κρατών μελών που αφορούν την έγκριση τύπου οχημάτων με κινητήρα και των ρυμουλκουμένων τους (1), όπως τροποποιήθηκε τελευταία από την οδηγία 93/81/ΕΟΚ της Επιτροπής (2),
Εκτιμώντας:
τα αιτήματα που διατύπωσαν οι αρχές της Δημοκρατίας της Ιταλίας στις 20 Νοεμβρίου 1995, όσον αφορά την έγκριση, εκ μέρους της Επιτροπής, παρέκκλισης δυνάμει του άρθρου 8 παράγραφος 2, στοιχείο γ) της οδηγίας 70/156/ΕΟΚ 7 ότι τα αιτήματα αυτά περιείχαν τα στοιχεία που απαιτεί το προαναφερθέν άρθρο 8, ότι τα αιτήματα αυτά αφορούν την εγκατάσταση σε τρεις τύπους οχημάτων τρίτου φανού πέδησης που ανήκει στην κατηγορία ECE S3 σύμφωνα με τον κανονισμό ECE (Οικονομική Επιτροπή για την Ευρώπη των Ηνωμένων Εθνών) αριθ. 7 το οποίο τοποθετείται σύμφωνα με τον κανονισμό ECE αριθ. 48 7
ότι οι αναφερόμενοι λόγοι, σύμφωνα με τους οποίους ανάλογα φώτα πέδησης, καθώς και η τοποθέτησή τους, δεν ανταποκρίνονται στις απαιτήσεις της οδηγίας 76/758/ΕΟΚ του Συμβουλίου, της 27ης Ιουλίου 1976, όσον αφορά την προσέγγιση των νομοθεσιών των κρατών μελών σχετικά με τους φανούς όγκου, τους εμπρόσθιους φανούς θέσης, τους οπίσθιους φανούς θέσης και τους φανούς πέδησης των οχημάτων με κινητήρα και των ρυμουλκουμένων τους (3), όπως τροποποιήθηκε τελευταία από την οδηγία 89/516/ΕΟΚ της Επιτροπής (4), ούτε στις αντίστοιχες απαιτήσεις της οδηγίας 76/756/ΕΟΚ του Συμβουλίου, της 27ης Ιουλίου 1976, σχετικά με την προσέγγιση των νομοθεσιών των κρατών μελών όσον αφορά την εγκατάσταση διατάξεων φωτισμού και φωτεινής σήμανσης των οχημάτων με κινητήρα και των ρυμουλκουμένων τους (5), όπως τροποποιήθηκε τελευταία από την οδηγία 91/663/ΕΟΚ της Επιτροπής (6), είναι ακριβείς 7
ότι οι περιγραφές των δοκιμών και των αποτελεσμάτων τους καθώς και η συμμόρφωση προς τους κανονισμούς ECE αριθ. 7 και 48 επιτρέπουν την εξασφάλιση ικανοποιητικού επιπέδου ασφαλείας 7
ότι οι σχετικές οδηγίες θα αποτελέσουν αντικείμενο τροποποιήσεων προκειμένου να επιτραπεί η παραγωγή και η εγκατάσταση ανάλογων φανών πέδησης και ότι, εν τω μεταξύ, είναι δικαιολογημένο να επιτραπεί η έγκριση τύπου ΕΟΚ για τους τρεις τύπους οχημάτων που θα είναι εξοπλισμένοι με τους φανούς πέδησης στους οποίους αναφέρονται οι εν λόγω αιτήσεις 7
ότι το μέτρο που προβλέπεται από την παρούσα απόφαση είναι σύμφωνο με τη γνωμοδότηση που εξέδωσε η επιτροπή προσαρμογής στην τεχνική πρόοδο των οδηγιών με στόχο την εξάλειψη των τεχνικών φραγμών στις συναλλαγές στον τομέα των οχημάτων με κινητήρα που συγκροτήθηκε με βάση την οδηγία 70/156/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Επιτροπή εγκρίνει τις δύο αιτήσεις παρέκκλισης που υπέβαλε η Δημοκρατία της Ιταλίας στις 20 Νοεμβρίου 1995 δυνάμει του άρθρου 8, παράγραφος 2, στοιχείο γ) της οδηγίας 70/156/ΕΟΚ για την παραγωγή και την εγκατάσταση τρίτου φανού πέδησης της κατηγορίας ECE S3, σύμφωνα με τον κανονισμό ECE αριθ. 7, ο οποίος εγκαθίσταται σύμφωνα με τον κανονισμό ECE αριθ. 48 για τη χορήγηση έγκρισης τύπου ΕΟΚ.
Άρθρο 2
Η παρούσα απόφαση απευθύνεται στην Δημοκρατία της Ιταλίας.
Βρυξέλλες, 8 Μαρτίου 1996.

Labels: 7
8
18
15